CELEX: 62012CN0444
Language: ro
Date: 2013-05-16 00:00:00
Title: Cauza C-444/12: Cerere de decizie preliminară introdusă de Fővárosi Törvényszék (fostă Fővárosi Bíróság) (Ungaria) la 3 octombrie 2012 — Hardimpex Kft. în lichidare/Nemzeti Adó- és Vámhivatal Kiemelt Ügyek és Adózók Adó Főigazgatósága

3.8.2013   
            
            
               RO
            
            
               Jurnalul Oficial al Uniunii Europene
            
            
               C 225/55
            
         Cerere de decizie preliminară introdusă de Fővárosi Törvényszék (fostă Fővárosi Bíróság) (Ungaria) la 3 octombrie 2012 — Hardimpex Kft. în lichidare/Nemzeti Adó- és Vámhivatal Kiemelt Ügyek és Adózók Adó Főigazgatósága
   (Cauza C-444/12)
   2013/C 225/102
   Limba de procedură: maghiara
   
      Instanța de trimitere
   
   Fővárosi Törvényszék (fostă Fővárosi Bíróság)
   
      Părțile din procedura principală
   
   
      Reclamantă: Hardimpex Kft. în lichidare
   
      Pârâtă: Nemzeti Adó- és Vámhivatal Kiemelt Ügyek és Adózók Adó Főigazgatósága
   Prin Hotărârea din 16 mai 2013, Curtea de Justiție (Camera a zecea) a statuat:
   Articolul 168 litera (a) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretată în sensul că se opune posibilității ca administrația fiscală dintr-un stat membru să refuze unei persoane impozabile dreptul de deducere din TVA-ul pe care îl datorează a TVA-ului datorat sau plătit pentru o livrare de bunuri realizată în favoarea sa, pentru faptul că o operațiune anterioară din lanțul de livrări a fost nelegală din punctul de vedre al legislației privind TVA-ul sau pentru că respectiva persoană impozabilă nu s-a asigurat cu privire la originea bunurilor care figurează în factura care i-a fost adresată de furnizorul său, fără ca autoritatea fiscală să fi demonstrat corespunzător cerințelor legale că persoana impozabilă cunoștea sau trebuia să cunoască respectiva nelegalitate?